بسم الله والحمد لله والصلاة والسلام على رسول الله. مع الحلقة الثامنة والثلاثين بعد المائة من قصة الخلافة الراشدة وهي الحلقة الرابعة من روائع عمرية هذه الحلقة ان شاء الله هنتكلم فيها على ايمان عمر. رضي الله عنه. احنا قلنا في الحلقة الماضية احنا بنحب عمر
رضي الله عنه وارضاه. عمر قيمة كبيرة جدا في التاريخ الاسلامي. في تاريخ الانساني بشكل عام عمر قيمة ضخمة هائلة. لازم تحلل قصة عمر لازم تفهم هو وصل لهذه الدرجة ازاي؟ احنا قلنا عمر على طريق الانبياء وقلنا موافقات عمر ان ربنا سبحانه وتعالى
يعطي له الفكرة يوحي اليه بامر سم ينزل القرآن موافقا لهذا الرأي الذي قاله عمر ده شيء كبير جدا. واتكلمنا فيه لماذا نحب عمر ذكرنا بعض الحيثيات وعلى فكرة مش كل الحيثيات احنا مش هنقدر نحصي في محاضرة لماذا نحب عمر نحبه عشان حاجات كثيرة جدا جدا منها ما ذكرناه في الحلقة الماضية
منها امور اخرى. فكيف وصل عمر الى هذه الدرجة؟ وكيف يمكن ان اكون عمريا في حياتي؟ هو ده هي دي الفكرة. ان انا ازاي اخلي منهج حياتي مشابه لمنهج حياة عمر فاصل الى نحو ما وصل اليه. طبعا عمري ما هكون زي عمر او زي ابو بكر الصديق او زي هؤلاء القمة
الكبار ولا حتى عامة الصحابة. لكن انا بقول ازاي امشي على الطريق. وخاصة ان تطبيق عمر هو تطبيق بشري غير تطبيق الرسول صلى الله عليه وسلم عليه الصلاة والسلام احنا امرنا كلنا نقلده ونتبعه هو القدوة لنا جميعا وهو الاسوة الحسنة لكن نسبة التعلم يقول لك هو ده رسول. فالرسول بقى
بالوحي مدعوم برب العالمين سبحانه وتعالى معصوم يعني له خصوصية معينة. عمر اهوت ما هواش رسول. ما هواش نبي. بالعكس ده عمر قعد خمس ست سنين قبل ما يسلم في وجود الرسول صلى الله عليه وسلم في مكة المكرمة ومن اهل مكة المكرمة. وبعدين فجأة تغير الى الاسلام
فصار عمر بن الخطاب رضي الله عنه. الطريق ده لازم ادرسه. لازم افهم قيمة عمر كيف وصل اليها؟ كيف يمكن ان اقلده؟ رضي طوعا وارضاه في مراحل حياته المختلفة في صفاته في اخلاقه في تكوين شخصيته. فحلقة النهاردة بنتكلم فيها على ايمان عمر برضو ايمان عمر
مستحيل تعرف تتكلم عنه في حلقة لكن بنتكلم على بعض رؤوس الاقلام بعض الامور في في ايمان عمر انا ارى ان ايمان عمر هو اهم شيء في حياته. لو انا هجيب مفتاح معين افتح به قصة عمر كلها فاقول ان
مرد صفات عمر الكبرى والعظمى التي وضعت له هذه المكانة في التاريخ ايمان عمر. شيء في قلب عمر. شيء في عقيدة عمر هو ده اقوى شيء. الايمان بشكل عام هو اعظم شيء. الرسول صلى الله عليه وسلم سئل في حديس ابي هريرة في البخاري
اي العمل افضل؟ فقال ايمان بالله ورسوله. قيل ثم ماذا؟ قال الجهاد في سبيل الله. قيل ثم ماذا قال حج مبرور فالرسول عليه الصلاة والسلام عنده موازين معينة بيقيس بها قدر الاعمال الصالحة وهو ادرى صلى الله عليه وسلم. لان الله عز وجل يوحي اليه بما هو
واعظم عنده سبحانه وتعالى. فلما سئل اي العمل افضل مطلقا. اي شيء افضل من كل الاعمال الصالحة التي شرعها الله عز وجل. قال ايمان بالله ورسوله. الايمان اول حاجة. لان الايمان هو الدافع الى غيره من الاعمال. لو انا عندي ايمان قوي يدفعني الى عمل قوي. ايمان ضعيف يبقى العمل ضعيف
ما فيش ايمان يبقى ما فيش عمل. يعني الامر واضح جدا وصريح. ايمان عمر شهد له رسول صلى الله عليه وسلم. وخلي بالك شهادة الرسول عليه الصلاة والسلام بشيء قلبي معناها انها متابعة بالوحي. لان الرسول عليه الصلاة والسلام غير مطلع على قلب عمر. من الذي يطلع على
قلب عمر الله عز وجل. فاذا قال رسول الله صلى الله عليه وسلم شيئا عن شيء في قلب عمر فمعنى كده ان ربنا سبحانه وتعالى اوحى الى رسول الله صلى الله عليه وسلم بهذا الامر. فده شيء كبير اوي اوي. ان الرسول عليه الصلاة والسلام يشهد لايمان عمر بن الخطاب رضي الله عنه
الكلام ده جاي في حديس لطيف جدا وقصة غريبة غريبة جدا جدا. جاءت في البخاري عن ابي هريرة رضي الله عنه وارضاه. قال صلى رسول الله صلى الله عليه وسلم صلاة الصبح. ثم اقبل على الناس بعد صلاة الصبح بيديهم درس. يا بختهم! الصحابة الكرام
كانوا عايشين مع الرسول عليه الصلاة والسلام بعد ما يصلوا معه ويسمعوا القرآن منه صلى الله عليه وسلم يلتفت ويعطيهم خاطرة او يعطيهم درس. فقال صلى الله عليه وسلم بين
رجل يسوق بقرة اذ ركبها فضربها. بيحكي عن قصة من قصص زمان قصص بني اسرائيل فبيقول لهم كان في زمان راجل بيسوق بقرة وبعدين جت له فكرة انه يركب البقرة فركب البقرة بدل ما يمشي
وبعدين ضرباها كمان عشان توصله للبيت. البقرة مش مهيأة لهذا الامر. فقالت مين اللي قالت البقرة فقالت انا لم نخلق لهذا. انما خلقنا للحرف. البقرة اتكلمت بيحكي الرسول صلى الله عليه وسلم موقف غريب جدا موقف ان راجل من بني اسرائيل كان بيركب بقرة فالبقرة اتكلمت قالت له انت بتعمل ايه
انا لم نخلق لهذا انا خلقنا للحرث. كلمت كلمات الانسان. كلمات البشر بلغة البشر فطبعا ده شيء نادر الحدوس او غريب او ما حصلشي قبل كده فقال الناس مين الناس اللي قالوا؟ الصحابة
اللي قاعدين مع رسول الله صلى الله عليه وسلم بيسمعوا قصة الرسول عليه الصلاة والسلام. فقال الناس سبحان الله بكرة تتكلم كلنا طبعا هيبقى لها رد فعلنا كده. بقرة تتكلم. فقال صلى الله عليه وسلم فاني فاني
اؤمن بهذا انا وابو بكر وعمر. شف بقى الجملة اللي بيقولها ابو هريرة. وما هما ثم. يعني اليوم ده بالذات ابو بكر عمرهم ما كانوش موجودين في في الصلاة. كانوا بقى في اعمال آآ
آآ غزوة في سرية في كل واحد في زيارة في مكان ما كانوش حاضرين صلاة الصبح ديت فالرسول عليه الصلاة والسلام بيشهد انهما لو كانا موجودين مع الصحابة لكانوا قالوا امنا
ولا قالوا سبحان الله ده شيء غريب ولا بقرة تتكلم فاني اؤمن بهذا انا وابو بكر وعمر وما هما ثمن اعظم مناقب ابي بكر ومن اعظم مناقر مناقب عمر ان شهد لهما الرسول صلى الله عليه وسلم بالايمان مع غيابهم
يعني حتى هو عارف لو كانوا موجودين مية في المية كانوا قالوا الكلام ده. فاني اؤمن بذلك انا وابو بكر وعمر بنكمل الرسول صلى الله عليه وسلم حكاية الحكاية ما وقفتش عند كده دي حكاية البقرة اللي اتكلمت. قال وبينما رجل في غنمه
برضو حكى لهم حكاية تانية برضو من حكاية بني اسرائيل الغريبة العجيبة دي. فقال وبينما رجل في غنمه اذ عدا الذئب. فذهب منها بشاة جه الديب خد غنماية من الغنم. فطلب الرجل فطلب الذئب يعني حتى كأنه استنقذها منه
قعد يجري ورا الديب وهو خاطف بتاع الشاة الغنم لحد ما وصل للديب وقام ما خلصش الشاة بتاعته من من الديب. فالتفت اليه الذئب وقال له استنقذتها مني باللسان البشر قال له كلمات الراجل هو فهمها استنقذتها مني فمن لها يوم السبع
يوم لا راعي لها غيري. هيجي يوم الاسد هيجي ياخدها منك. ساعتها هتروح فين؟ مش هتعرف تعمل حاجة الاسد انت مش هتجري وراه على اساس ان انت هتجري منه. فلما الاسد ياكلها ياخدها وياكل منها هيتفضل منها شيء. هاكون انا الراعي بتاع الشيء اللي فاضل
هاكوا لنا الباقي من الاسد وانت مش هاكون موجود. فانت ازا كنت يعني انقزتها مني دلوقتي مستقبلا هعرف اخدها من ورا الاسد الاسد بقى هيسيب لي حتة هاكلها انا وانت مش هتكون موجود. فقال الناس الصحابتان سبحان الله ذئب يتكلم
فقال رسول الله صلى الله عليه وسلم فاني اؤمن بهذا انا وابو بكر وعمر الله. شف الرسول عليه الصلاة والسلام ازاي في دماغه ابو بكر وعمر حتى مع غيابهم في هزا الموقف العابر. ما يقول لهم انا اؤمن بهذا وخلاص. ابو بكر وعمر مش موجودين نرد عنهم
واشهد لهما بالايمان. ايه الدرجة دي؟ قال ابو هريرة وما هما بثم وما هما ثم. وما هما ثم يعني مش موجودين في هذا المكان والرسول صلى الله عليه وسلم بيدافع عنه. على فكرة هذا هذا الموقف اللي كلنا استغربنا له ده موقف حصل مع واحد من الصحابة
موقف الديب اللي اتكلم ده موقف غريب جدا. واحد من الصحابة كان لسه ساعتها مش صحابي. كان لسه ساعتها مش مسلم. بيروي الحديس ابو سعيد الخدري قال بينما راع يرعى بالحرة حرة جنب المدينة المنورة. هي في المدينة يعني على وجه الحقيقة ابو زبيدة شوية عن المسجد النبوي
اذ انتهز الذئب شاة من شاءه. بينما راع يرعى بالحرة اذ انتهز الذئب شاة من شاتي. الكلام ده في زمن الرسول عليه الصلاة والسلام مش في زمن بني اسرائيل. فحال الراعي بين الشاة وبين الذئب. الشأن كان خلاص هتروح
الراعي كان غير مسلم. لحق الشاة بتاعته. فاقعى الذئب على ذنبه. فالذئب لما خد منه الشاة قام قاعد على ديله كده قاعد على ذنبه وقام متكلم فقال للراعي الا تتقي الله تحول بيني وبين
لرزق ساقه الله الي. احنا عمرنا ما فكرنا بالموضوع من هزه الوجهة. دايما شايفين الذئب شرير. بياخد غنم فهو شرير اسد شرير عشان بياكل الغزالة الطيبة الغلبانة ده اكله ده رزقه هو ربنا سبحانه وتعالى
يجعله من اجرة الحشائش. مش هيقدر هو ياكل حشيش ولا نباتات. لازم ياكل لحوم وهو من اكلة اللحوم. هيعمل ايه طيب؟ هو عايز ياكل. هم لما التعبان بياكل صغار الفقر هو مش شرير عشان كل صغار الفقر ولا النسر لما كل معزة ما هواش مش شرير هو ده اكل
وهو ما يقدرش ياكل غير كده هكذا خلقه الله عز وجل. بيعتبر ده رزقه. فانت هو شايفك الذئب شايفك شرير. انا باكل انت مالك انت باكل جهنم انت وحشتيها عني ليه؟ الا تتقي الله؟ بيقول له كده الا تتقي الله تحول بيني وبين رزق ساقه الله
الي فقال الراعي الراعي اتخض ايه ده زئب بيتكلم ده في زمن الرسول عليه الصلاة والسلام قال العجب العجب من ذئب بني يقعى على ذنبه يتكلم كلام الانس. فقال الذئب في حوار بقى الذئب ده ايه ده ما شاء الله. رجع
ارد عليه تاني ، قال الا احدثك باعجب مني انا زئب باتكلم حاجة غريبة فعلا عجيبة، بس اقول لك على حاجة اعجب الا احدثك باعجب مني رسول الله بين الحرتين يحدث الناس بانباء ما قد سبق. فيه رسول
في البلد دي يحدد الناس بانباء من سبقتها اعجب من كلامي انا. كلام الرسول عليه الصلاة والسلام اللي بيخبر عن اشياء لم يرعى صلى الله عليه وسلم اخبره بها الوحي
من قصص السابقين هذا اعجب من ان انا بتكلم انا الذئب بتكلم بكلمك في حاجة تخصني. فساق الراعي لما سمع الكلام ده شاءه حتى انتهى الى المدينة فزواها الى زاوية من زواياها. حط الغنم بتاعته في ركنة كده ودخل على رسول الله صلى الله عليه وسلم. فحدثه
بما قال الذئب كان ساعتها مش مسلم. فاسلم فخرج الرسول صلى الله عليه وسلم الى الناس فقال للراعي قم في الناس فحدثهم بما قال الذئب فقام الراعي فحدثهم فقال رسول الله صلى الله عليه وسلم الا ان من اشراط الساعة كلام السباع للانس. صدق
قا. صدق الرجل فيما قاله الرسول عليه الصلاة والسلام بيصدق الرجل فيما قاله ويقول لهم ان من اشراط الساعة كلام السباع للإنس. الراعي ده هو اهبان ابن اوس رضي الله عنه وفي رواية انه سلمة بن الاكوع. فايا كان الامر لكن القصة حصلت مع صحابي من الصحابة. الشاهد اللي قلناه
ان الرسول عليه الصلاة والسلام شهد لابي بكر وعمر بالايمان وهذا ايمان عالي جدا. وايمان خاص لان الناس الذين جلسوا بين يدي رسول الله صلى الله عليه وسلم وقالوا سبحان الله بكرة تتكلم سبحان الله ذئب يتكلم هؤلاء
معاملة الصحابة يعني فيهم اسماء انا طب ما عرفش مين اللي حاضر من من هذه الاسماء لكن عدد كبير منهم ابو هريرة وابو هريرة من اواخر من اسلم. ابو هريرة اسلم في العام السابع من الهجرة. فكونوا حاضرين القصة معناه ان الكلام ده في اواخر حياة الرسول عليه الصلاة والسلام
السنة السابعة او التامنة او التاسعة من الهجرة او العاشرة من الهجرة بتتكلم يعني في جمهور في مهاجرين في انصار في قمم اصحابها قاعدين لكن ما فيهمش ابو بكر وعمر فابو بكر وعمر لوحدهم لهم درجة ايمان خاصة جدا. حديس تاني بيعرفنا
ايمان ابو بكر وايمان عمر رضي الله عنهما او حتى بيعرفنا ايمان عمر لوحده لان الحديس ده ما زكرش ابو بكر اللي هقول لكم هقول له دلوقتي ما اتزكرش ابو بكر زكر عمر وطبعا دي خصيصة برضو كبيرة جدا لعمر رضي الله عنه. البخاري بيروي عن ابي سعيد الخدري قال سمعت
رسول الله صلى الله عليه وسلم يقول بين انا نائم دي رؤيا ورؤيا الانبياء حق. فيقول بين انا نائم رأيت الناس عرضوا علي وعليهم قمص. الناس اتعرضت. الناس دي مين؟ الناس دي امة النبي صلى الله عليه وسلم. امة الاسلام
فشافهم الرسول عليه الصلاة والسلام ماشيين قدامه وعليهم قاموس كل واحد لابس قميص. فمنهم من يبلغ الثدي او الثدي في بعض الروايات يبلغ الثدي لحد هنا القميص لحد صدره او الثدي جمع ثدي. فبعض الناس بيوصل كده يعني القميص بتاعه قصير
يدوبك واصل لصدره ومنهم ما يبلغ دون ذلك وفيه ناس حتى اصغر من كده كمان. اصغر من الصدر يعني مسلا واصل للكتف او تحت الكتف بشوية الثياب اللي لابسها. وعرض علي عمر. شف من كل الصحابة ذكروا عمر. وعرض علي عمر وعليه قميص
طن اجتره. الله اكبر. الناس قمصانها واصلة للصدر. وعمر مش بس واصل لرجله لأ ده ماشي وراه اجتره يعني السوب طويل لدرجة المغطي عمر وماشي وراه كمان قالوا فما اولته يا رسول الله؟ ايه بقى الثياب العميقة الطويلة اللي مغطية عمر ماشي وراه
قال الدين الله! دين عمر ايمان عمر عقيدة عمر مغطياه وماشية وراه والناس كلها في وادي وهو في وادي تاني خالص. الناس كلها سيابها واصلة للسدي او دون ذلك حتى اصغر من كده وعمر ثيابه مش بس مغطياه الدين مش عنده من قمة رأسه الى اخمص قدميه لا ده بعد كده كمان
العلماء قالوا بعض العلماء قالوا اجترار القميص في هذا الحديس معناه على امتداد الاثر بعد موته. يعني دينه نفقنا حتى بعد ما مات. اثار دينه مستمرة الى زماننا الان والى يوم القيامة
طبعا اسار عمر هائلة وممكن نبقى نتكلم عنها يا اما في الحلقة دي او في حلقات قادمة ده شيء لافت جدا للنظر اثار عمر بعد ان مات عمر. علاقة الايمان يا اخوانا بالعمل الصالح علاقة لصيقة. عشان كده القرآن الكريم كتير قوي قوي. عشرات المرات
بيزكر الايمان مع العمل الصالح. لما يزكر عمل صالح يزكر قبلها الايمان. يعني مسلا وبشر الذين امنوا وعملوا الصالحات ان لهم جنات آآ تجري من تحتها الانار. سورة البقرة وغيره من مجرد يعني آآ والعصر ان الانسان لفي خسر الا الذين امنوا وعملوا الصالحات
يجيب قبل العمل الصالحات الايمان يقرن دائما العمل الصالح مع الايمان. الايمان يدفع الى العمل الصالح. كلما ازداد الايمان قوة ازداد العمل الصالح كثرة وعمقا. ديت علاقة طردية. طب الايمان ضعيف؟ هتلاقي العمل ضعيف. طب ما فيش ايمان ما فيش
ما فيش عمل. فالايمان طب الايمان العالي قوي لسيدنا عمر ده يخليه بقى يعمل حاجات احنا نستغربها جدا فريدة يبقى انت مستغرب من حساسية عمر في العمل الصالح مش عمل صالح عادي طب ما كل الناس بتصلي وبتصوم وبتزكي وبتجاهد في سبيل الله وبتعمل دعوة الى الله
تطلب العين الحاجات اللي بنتكلم عليها في عمر بس عمر الغير لا. عمر مختلف. لما بتكلم عن العمل الصالح خاص بعمر بيبقى له خصوصية له طابع كمعين مميز انا ممكن استغربه ليه نستغربه؟ ما عندكش درجة ايمانه ما انتاش فاهمه. مش فاهم يعني حد واحد يقول لك مش
للدرجة دي يعني بيبقى هو مزودها شوية في نظري. في نظري ان المستشفيات لدرجة ايمانه. انت لو عرفت درجة ايمانه هزا الايمان الخاص اللي مدحه الرسول عليه الصلاة والسلام باحاديث خاصة كده لا دي درجة انها عالية جدا تخليه حساس قوي في كل جزئية. عشان كده لما تستوعب هذا المعنى
تقدر تفهم مواقف عمر في حياته. كل مواقف عمر في حياته عدل عمر زهد عمر. تواضع عمر. حزم عمر هيبة عمر عد بقى احنا هنبقى هنقول حلقات ان شاء الله قادمة كتير بهذه الصفات بهذه الاسماء اللي انا قلتها وغيرها هيكون مرض ده كله ايه؟ لايمان عمر
الحلقة اللي بنتكلم فيها النهاردة دي حلقة محورية. ده المفتاح عليها اتبنت كل شيء. ايمان عمر اتبنى عليه كل شيء. اتبنى عليه قوة عمر اتبنى عليه عدل عمر اتبنى عليه فرح عمر يفرح يفرح ليه؟ عشان ايمانه ده ايمانه هو اللي بيحكم
قم كل مسار حياته رضي الله عنه وارضاه. هذا الايمان مسلا دفعه الى المحافزة على العبادات بس مش اي محافزة. احنا كلنا حافز على العبادات المجحة بتصلي خمس صلوات في مواعيدها متأخرة شوية شف يا عمر شف عمر لما طعن عمر لما طعن قبل
موته طعن طعنة بالخنجر قال تلات طعنات كمان مش طعنة واحدة. منهم طعنات اخترقت معدته معدته اخترقت يعني واحد مضروب بسكينة في الزمن ده طبعا لا فيه بقى جراحة ولا فيه طب انه يخيط له الامور
جرحت ديت لدرجة ان هو لما بيشرب لبن بيخرج من بطنه للناس. فانت عايز ايه واحد في هزا في هزا الوضع ييجي المصور ابن آآ او المسور ابن مخرمة رضي الله عنه دخل على عمر الليلة التي طعن فيها
ايقظ عمر لصلاة الصبح يشوف برضه الناس قد ايه المسور ابن مكرمة ازاي اديها حريص على الصلاة رحم مطعون هزه الطعنة يعني لو في زمانا بقى في ولا في الرعاية المركزة ولا في كزا والدنيا مقلوبة. فيخش عليه وقت الصلاة عشان يفوته الصلاة. تفوته صلاة الصبح
مطعون بالليل او المطعون اليوم اللي قبله ومغمى عليه فترة وبعدين ييجي تاني يوم يصحيه لصلاة الصبح يقول له انا وقت صلاة الصبح محدود هيفوت يا الله كم صلاة الصبح فاتتك؟
او فاتتك كم صلاة الصبح عدت عليك في الحياة ما صحيتش تصليها وانت صحيح زي الفل جسمك معافى. عمر مطعون والصحابة دماغهم الصلاة الصبح هيفوتوا. فراح واحد يصحيه في صلاة الصبح فصحي. قال نعم. ايوة معك حق انك صحتني
نعم ولا حظ في الاسلام لمن ترك الصلاة. حتى وانت مطعون في الفراش بتاعك قبيل موتك لحظات بتقول الكلام ده. نعم. فصلى عمر وجرحه يثعب دما. جرح عمال ينزل دم وهو واقف يصلي. رضي الله عنه
الله. هذا ايمان عمر المحافظة على العبادة. طبعا انا بديكم مثال. انا هتتبع حياة عمر في قيامي في قراءتي للقرآن في في انفاقه في سبيل الله في جهاد يعني انت هتوه. ده ده مسال انا بديك مسال الى لتقديري لقيمة الصلاة. ولو اتكلمنا عن الصلاة لوحدها
احنا محتاجين اربع خمس حالات نتكلم على الصلاة في رؤية عمر. له مواقف كتيرة جدا جدا في التاريخ في موضوع الصلاة. بس باديكم مثال. اديكم مثال تاني مراقبة الله في اعماله. زي هو حريص دايما على ان ربنا شايفه. فيقول ايه عمر
يقول اني انزلت مال الله مني بمنزلة مال اليتيم. انا في رعاية المال لله مال الله اللي هو ايه؟ اللي هو مال الدولة اموال المسلمين فانا راعي عليها انزلت مال الله مني بمنزلة مال
كأني قيم على ما اليتيم من كان غنيا الكلام لعمر من كان غنيا فليستعفف ومن كان فقيرا فليأكل بالمعروف. انا بتعامل مع اموال الدولة كده زي ما يكون مال يتيم في ايديا. انا محتاج اخد واعف. اخد
اكل بالمعروف لو انا محتاج فقير اكل بالمعروف. طب لو غني استعفف؟ لو انا غني ما اخدش؟ اه كنت موظف. انت لك اجر تاخده من الدولة بيتعامل معاه مال اليتيم شوف قد ايه مراقبة الله عز وجل له في عمله. عشر سنين على كده. عشر سنين وهو امير المؤمنين بيتعامل مع مال الدولة كمان
اليتيم. لو انا يعني ربنا كارمني وعندي اموال ما اخدش من الدولة ده شيء خالص. ولو كنت محتاج اخد فليأكل بالمعروف اخد بقدر ده كمان يتيم ان مال الدولة تشوف مال الدولة اد ايه مباح عند ناس كتيرة جدا وبيسوغ لنفسه انه يسرق من كهربة
ويسرق من مية المش عارف ايه ويسرق من ايه مال الدولة كانه مال سايب شوف عمر حساسية هو ده اللي عايزين نتعلمه اتعلم انا انا اتعلم لما اكون اشارة المرور الحمرا ما اكسرهاش. مع ان ما فيش عسكري واقف ولا بتاع. انا دي حقوق الناس
اراجع نفسي دي اخلاقيات عمر ايه اللي خلاها دقيقة وتقول لك انا مزودها قوي يا دكتور الاشارة الدنيا فاتحة اطلع اكسر واكسب وقت ما اعملش كده ليه ما اعملش كده؟ لان الشايب ربنا شايفني. العسكري مش شايفني ربنا شايفني. ما اخسرش السرعة. قايل لي مية وعشرين السرعة خلاص مية وعشرين. ما فيش الا مية
تلاتين ما عرض لحياة الناس للخطر بعرض حياة الناس للخطر ربنا شايفني العسكري مش لاقطني بس ربنا شايفني هي دي الفكرة هو حساس لهزا الموضوع فبيراقب ربنا في التعامل مع اموال المسلمين في التعامل مع حقوق المسلمين في التعامل مع واجباته نحو الدولة
لان الله يراه ما فيش حد فوقيه شايفه من البشر متابعه. لا هيعاقبه آآ عثمان ولا هيعاقبه عليه على انه عمل كذا او كذا. بالعكس. ده كانوا بيشجعوه تاخد لان هو ما بياخدش خالص لين عيشك قليلا انت يعني عش شوية وهو مضيق على نفسه ليه؟ لان ربنا شايفه وهو
هذا الموضوع. هذا الايمان كان يدفعه لمن القوي الى الوفاء بعهده مهما كان بعيدا. انا خدت عهد مع ربنا بشيء خلاص انا متابعه لدرجة انه اخد على نفسه عهد في الجاهلية بشيء جي الرسول عليه الصلاة والسلام يقول له يا رسول الله انا
خدت خدت عهد مع ربنا وهو كافر ساعتها. مع ربنا سبحانه وتعالى اعمل ايه في العهد ده؟ شف يقول له ايه؟ يقول له في البخاري على فكرة الحديس ده عن نافع ان عمر بن الخطاب رضي الله عنه قال يا رسول الله انه كان علي اعتكاف اعتكاف يوم في الجاهلية
في يوم من الايام نزرت وانا في الجاهلية اني اعتكف يوم. فقال صلى الله عليه وسلم فامره ان يفي به ربنا انها تعتكف يوم لا اوصي به دلوقتي. شف وطلع طلع الكلام دي اجابة. ما قالوش مسلا الاسلام يجب ما قبله وانتهينا خلاص ده كان حاجة في الجاهلية عدت عليه. لا عندك عهد
ربنا من ايام الجاهلية انك انت تعتكف يوم اعتكف اليوم ده. وفي بعهدك. بس شف عمر. شف عمر اللي بعد ما اسلم وجاهد وهاجر وعنده بدر وعنده احد وموقفه العزيم فيها في الدفاع عن الرسول عليه الصلاة والسلام وعدم الفرار وعنده كزا وكزا ووزيره عليه الصلاة والسلام واعمال اعمال احنا
ممكن نعرف نحصيها دماغه فاكرة العهد اللي خده مع ربنا لما كان كافر يا ترى اوفي ما فيش دي حساسية ايمان. دايما قوي جدا. هو ده اللي بتكلم عليه. ان ايمانه خاص. مش كل الناس هتعمل كده. مش كل الناس فاكرة ذنوبها القديمة عشان تتوب
حتى وانت مسلم انت لو قلت لك اللي عملته السنة اللي فاتت ولا من عشر سنين انت نسيت خلاص احنا فاكرين ايه؟ لكن هو دماغه شغالة ليه؟ لان ايمانه قوي
وبيصحصحوا ايمانه قوي. الايمان دفعه الى سرعة الاستجابة الى الله عز وجل. لما يسمع امر ما يقعدش يفكر كتير عمر ابن الخطاب رضي الله عنه له موقف من المواقف اللي بتدلنا على موضوع سرعة الاستجابة لما امر به الله عز وجل. موقف
كان في مكة في مكة بعد فتح مكة. فبعد فتح مكة انتم عارفين حصلت موقعة حنين. وبعد موقعة حنين في من انتصروا في مقاطعة حنين بعد القصة المشهورة في البداية انتصروا وعندهم سبي كتير جدا جدا غنائم ضخمة وسبي فرشاة الرسول عليه الصلاة والسلام وزع السبي
على الصحابة. الكلام ده قبل ان يعفو عن هذا السبي. فوزع السبي على الصحابة فاصاب عمر جاريتين. فوضع في بيت من بيوت مكة. بعد كده حصل موقف ليس المجال للتفصيل فيه يعني حوار بين اهل حنين
من المشركين وبين رسول الله صلى الله عليه وسلم. فعملوا قبيلة هوازن يعني. فعملوا حوار مع الرسول عليه الصلاة والسلام وصلوا في النهاية لانه عفا عن السبح واطلق السبي اللي معه ونصح المسلمين يسيبوا السبي اللي عندهم. فرأى عمر عمر ما كانش حاضر المجلس ده
ما كانش حاضر المجلس اللي فيه الرسول عليه الصلاة والسلام عفا عن سبي آآ حنين. والرسول عليه الصلاة والسلام على فكرة ما الزمش الصحابة برد تابع هو ازن بس بني هاشم اللي هو الناس اللي تبعه عائليا يعني. لكن بقية الناس هو قال انا هعفو عن السبي لان انا خدت سبي خلاص بتاعه بس انا
انا السبي اللي معي كانه بيشجع المسلمين ايه؟ هم كمان يعفو عن السبي اللي معهم. فسيدنا عمر كان قاعد بعيد. شاف شوارع مكة مليانة سبي بيمشي. وماشي حر بقى مش تبع القيود اللي كانت مفروضة عليهم. فسأل
ايه اللي حصل؟ فقال آآ من؟ فقال الذي قال سأله يعني سأل عبد الله ابن آآ عمر ابنه فقال من رسول الله صلى الله عليه وسلم على السبي قال اذهب فارسل الجاريتين. على طول
لا رجع للرسول عليه الصلاة والسلام وقال له ايه الحكاية؟ ولا ايه الحوار اللي ضارب بينك وبين هوازن؟ ولا ليه اطلقنا السبي بعد ما خدناه في المعركة؟ ولا ان دا ممكن يديهم
قوة علينا هم لسه كفار ما اسلموش. ولا ولا ولا الرسول عمل انا اعمل. على طول. طب عندك سبي جريتين الله اعلم تمنهم قد ايه ساعتها الله اعلم ولا في دماغه. فعل الرسول افعل. انتهينا ده سرعة الاستجابة. مش مجرد عمل. فيه ناس كتيرة
في عمل الخير تقعد تفتح له باب انفاق في سبيل الله يقعد يجادل معك في اولويات حاجة تانية في انه يقلل الكمية تكلمه في قيام الليل يقول لك ولو ركعتين يقعد كل حاجة عايز يقلل منها
عمر مش كده ايمان عمر القوي بيخليه عايز يعمل اضعاف اللي ممكن يتعمل. عشان كده بنشوف هزه المواقف المواقف كلها ده مش سهل اللي احنا بنزكره ده. موقف عمر مع الجاريتين موقف عمر مع نذره مع وفاءه بنذره في الجاهلية. موقف عمر في
صلاة الصبح وهو مطعون في بطنه ومعدته بتجيب اللي جواها. دي مواقف مش سهلة يا اخوانا. نقراها كده عادي. لأ دي مواقف عايزة ايمان راسخ ايمان كالجبال الشم. هو ده عمر. عشان كده عمر له هزه المكانة. مش من فراغ. عايز تبقى
على نسك عمر ارفع درجة ايمانك. قوي درجة ايمانك. عمر بقى كيف كان يرى ايمانه؟ شف اللي احنا بنتكلم عليه ده كله عمر شايف ايمانه ده ولا حاجة خالص. هو نفسه مستقل درجة ايمانه. وهو بصدق على فكرة. ما هو
يعني بيعمل شكل او بيقنع الصحابة بشيء او لا هو من جواه هو ده المؤمن. المؤمن لا يرى نفسه كبيرا مؤمن دايما على وجل يؤتون ما اتوا وقلوبهم وازلة انهم الى ربهم راجعون. خايف ليزكون ايمانه ده غير مقبول. مع ان الرسول صلى الله عليه وسلم زكيه
وربنا سبحانه وتعالى مش عارف هيكمل ازاي. ومش عارف موقفه بعد موت رسول الله صلى الله عليه وسلم شكله ايه؟ هي دي بقى القصة الكبيرة اللي كانت مخوفاها قوي. انا كويس ايام الرسول صلى الله عليه وسلم تمام الحمد لله الرسول عليه الصلاة والسلام رضي عني وقال كلام جميل في حقي. وربنا سبحانه وتعالى اوحى اليه بدرجته وكل
الكلام ده الرسول صلى الله عليه وسلم عاش. طب بعد ما مات الرسول صلى الله عليه وسلم قال انا وضعي ايه؟ ما انا جاي اتغيرت. ما عنديش بقى هنا وحي يقول لي ان انت ماشي على الطريق على الطريق المستقيم
فكان قلقان اوي اوي اوي من فترة حياته بعد وفاة الرسول عليه الصلاة والسلام. هو عاش بعد الرسول صلى الله عليه وسلم اتناشر سنة. اتناشر سنة وشوية. سنتين وشوية في عهد ابو بكر وعشر سنين حكمها
فبنتكلم في اتناشر سنة وشوية بعد وفاة الرسول عليه الصلاة والسلام. الفترة دي بقى هو مرعوب منها. مرعوب منها حقيقة ودار حوار عجيب بين انه وبين ابي موسى الاشعري بخصوص هزه الفترة. والحوار فيه الاتي. عن ابي بردة ابن ابي موسى
الاشعري ابو بردة ابن ابي موسى الاشعري. بيتكلم مع عبدالله ابن عمر ابن الخطاب. يبقى الولدين بيتكلموا عن ابهاتهم. ابو بوردة ابن ابي موسى الاشعري اني بيكلم عبدالله ابن عمر ابن الخطاب. فبيقول له ايه؟ عبدالله بن عمر هو اللي بيكلم ابي بردة. ابو بردة بيحكي
دي صورة والحديس. قال قال لي عبدالله بن عمر رضي الله عنهما هل تدري ما قال ابي؟ لعمر لابيك ابي موسى الاشعري؟ فقال لا. قال فان ابي قال لابيك قصة غريبة جدا. قال يا ابا موسى ده كلام عمر بقى. يا ابا موسى هل يسرك
اسلامنا مع رسول الله صلى الله عليه وسلم وهجرتنا معه وجهادنا معه وعملنا وعملنا كل معه يرد لنا وان كل عمل عملناه بعده بعد موت الرسول عليه الصلاة والسلام. نجونا منه
كفافا رأسا برأس ايه الكلام ده معناه؟ تقول له يا بيقول له يا ابا موسى الاشعري ايه رأيك؟ هل يسرك ان ربنا سبحانه وتعالى يرد كل اعمالنا اللي عملناها مع الرسول عليه الصلاة والسلام قدام كل اللي عملناه بعد الرسول عليه الصلاة والسلام
خفافا رأسا برأس ونطلع كده من الدنيا كفافا يبقى الحمد لله عدينا بالعافية يعني احنا كل اللي اشتغلناه مع الرسول عليه الصلاة والسلام لو عملنا بعد الرسول عليه الصلاة والسلام يطلع لو بالسلب واللي
نام على الرسول عليه الصلاة والسلام بالايجاب ده قدام ده يبقى خلاص ونطلع كفافا كده زي اهل الاعراف كده. حسناتنا قد سيئاتنا وربنا برحمته دخلنا الجنة. ايه ده؟ ابو موسى ما عجبوش الكلام. قال له هو انت بعد الرسول عليه الصلاة والسلام عملت ايه
هو هو انت شوية بعد موت الرسول عليه الصلاة والسلام يقول له ايه ده شف ابو موسى الاشعري بيقول له بقى ايه؟ فقال ابو موسى لا والله ما بنحبش كده. لا والله قد جاهدنا بعد رسول الله صلى الله عليه وسلم. هو احنا قعدنا في بيتنا بعد الرسول عليه الصلاة والسلام؟ قد جاهدنا بعد الرسول عليه الصلاة والسلام
وصلينا وصمنا وعملنا خيرا كثيرا واسلم على ايدينا بشر كثير. ابو موسى الاشعري من فاتحي فارس والعراق من كبار الفاتحين ارجعوا بقى لفتوح فارس والعراق شوفوا مواقفه كان زعيم البصرة وكان
فاتح تستر وله مواقف كبيرة جهاد ودخل على قد ايه اعداد كبيرة من البشر الاسلام. وصلاة وصوم وانفاق وقيام وقرآن دولت قمم الناس فبيقول له لأ. انا ما احبش كده. ما احبش ان اللي بعد الرسول عليه الصلاة والسلام يتحط مع الرسول عليه الصلاة والسلام واطلع كفافا. لأ احنا عملنا
كتير. فقال ابي. عبدالله بن عمر بيقول لابي بردة ابن ابي موسى الاشعري. فقال ابي قال عمر لكني انا والذي نفس عمر بيده لوددت ان ذلك يرد لنا حاولي لوددت ان ذلك يرد لنا وان كل شيء عملناه بعد بعد نجونا منه كفافا رأسا برأس. لا انا مش مطمن
انا لا انا اتمنى ان انا كل اللي عملته بعد الرسول عليه الصلاة والسلام انا مش ضامنه انا اللي قبل الرسول عليه الصلاة والسلام ضامنة عشان الرسول عليه الصلاة والسلام زكاه. والرسول صلى الله عليه وسلم متاع بالوحي فخلاص الحمد لله
الحمد لله ان هو كان مبسوط بنا وقت ما عايش. بعد ما مات انا ايش عرفني. ربنا قابل ولا ما قبلش. فلأ انا انا والذي نفس عمر بيد الله لو اضمن ان ده كفافا بكفاف اقبل به. بس انا خوفي كله انه يطلع لعملي بعد الرسول عليه الصلاة والسلام سلبي اكثر
الايجابي اللي قبله عليه الصلاة والسلام فاخسر. بيقول الكلام ده بصدق مع ده عمر. احنا عندنا درس هيكون اسمه صراحة عمر. ما بيعرفش يخبي اللي جواه. هو ده اللي جواه. فقال ابو بردة لما سمع الكلام ده من عبدالله بن عمر فقال ابو بردة ان
والله خير من ابيه. ابو جردة فاهم عالم بردو من علماء المسلمين الكبار. قال له اه لا ابوك هو اللي فاهم هو اللي فاهم ادي حقيقة الامر عشان تمتن على مين
انت بتشتغل لله عز وجل يا عالم قبل ولا ما قبلش؟ ما عندكش اي تأكيد باي حاجة. كلنا آآ هنتفاجئ بالنتيجة فعمر عمر لقوة ايمانه على وجل. خايف دائما عمر. الرجل الذي على هذه الصورة يعمل بقى
كل الاعمال اللي التاريخ سجلها لهم. مرد زلك كله الايمان الذي في قلبه. قوة الايمان الرسمي هي التي دفعت الى مسل هذه الاعمال الصالحة وهي اللي هتكون مفتاحنا لبقية الحلقات. ولما تسمع عن تواضع عمر ولا زهد عمر ولا عدل عمر
طب العجيب الزهد العجيب والعدل العجيب والصراحة العجيبة والهيئة بلا العجيب كل ده راجع للايمان العجيب. درجة الايمان القوي الراسخة هذه هي اللي دفعت الى هذه المواقف. نسأل الله عز وجل ان يتقبل منا ومنكم. جزاكم الله خيرا. والسلام عليكم ورحمة الله وبركاته